el el el el el el el el el el el el el el el el el el el el el el el el el el el el el el el el el el el el el el en hbs_lat en hbs_lat el el el el el el el el el el el el el el el el el el el el el el el el el el el el el el el el fr en el el el el el el el el el el el el el el
Ο Μίρκο-Δημήτριος, σερβικά Mиpko-ДиMиTpи (17 Απριλίου 1879 - 2 Μαρτίου 1918) από τον Οίκο των Πέτροβιτς-Νιέγκος ήταν πρίγκιπας του Μαυροβουνίου και μέγας δούκας (βοεβόδας) του Γκράχοβο[4].
Νικόλαος Α΄ του Μαυροβουνίου και Μιλένα του Μαυροβουνίου
Πριγκίπισσα Ζάρκα του Μαυροβουνίου (μεγαλύτερη αδερφή)
Μιλίτσα Νικολάγιεβνα του Μαυροβουνίου (μεγαλύτερη αδερφή)
Princess Marica of Montenegro (μεγαλύτερη αδερφή)
Ντανίλο Γ΄ του Μαυροβουνίου (μεγαλύτερος αδελφός)
Έλενα του Μαυροβουνίου (μεγαλύτερη αδερφή)
Άννα του Μαυροβουνίου (μεγαλύτερη αδερφή)
Princess Sofia of Montenegro (μεγαλύτερη αδερφή)
Ξένια του Μαυροβουνίου (νεότερη αδελφή)
Βέρα του Μαυροβουνίου (νεότερη αδελφή)
Πέτρος του Μαυροβουνίου (νεότερος αδερφός)
Ήταν ο δευτερότοκος γιος του Νικολάου Α΄ του Μαυροβουνίου και της Μιλένας Βουκότιτς, κόρης του Πετάρ Βουκότιτς, ενός από τος πιο μεγάλους γαιοκτήμονες της χώρας.
Αν και η αδελφή του Ζόρκα/Λγιούμπιτσα είχε παντρευτεί τον Πέτρο Καραγεώργιεβιτς, Οίκου αντίπαλου των Ομπρένοβιτς, ο Μίρκο νυμφεύτηκε το 1902 τη Ναταλία Κωνσταντίνοβιτς, ανιψιά του Μίλαν Ομπρένοβιτς της Σερβίας και 2η εξαδέλφη του Αλεξάνδρου Α΄ Ομπρένοβιτς της Σερβίας. Η Σερβική Κυβέρνηση όρισε τη Ναταλία με το σύζυγό της διαδόχους της Σερβίας, σε περίπτωση που ο Αλέξανδρος Α΄ δεν αποκτούσε παιδιά[5].
Όμως το 1903 ο Αλέξανδρος Β΄ και η σύζυγός του δολοφονήθηκαν βάναυσα από πραξικοπηματίες και στο θρόνο ανέβηκε ο σύζυγος της αδελφής του Ζόρκας ως Πέτρος Α΄ της Σερβίας. Το 1911 ο Μίρκο έγινε μέλος της μυστικής εταιρείας "Ένωση ή θάνατος", που επιθυμούσε την ένωση όλων των Σλαύων των Βαλκανίων και ειδικά αυτών της Αυστρο-Ουγγαρίας. Η εταιρεία λεγόταν και Μαύρη χείρα και ο Μίρκο προοριζόταν για αρχηγός της.
Ο Μίρκο και η Ναταλία διαζεύχθηκαν το 1917 και εκείνος μετακινήθηκε από το Παρίσι στη Βιέννη, όπου απεβίωσε το επόμενο έτος. Τον 10ετή πρωτότοκο γιο του Μιχαήλ ανέθρεψε στο Παρίσι η μητέρα του και τα υπόλοιπα μέλη του εξόριστου Οίκου του Μαυροβουνίου. Το 1921 απεβίωσε ο πατέρας του Μίρκο, ο Νικόαλος Α΄ και τον διαδέχθηκε ο πρωτότοκος Ντανίλο Γ΄, που όμως παραιτήθηκε έξι ημέρες μετά. Αυτόν διαδέχθηκε ο 13 ετών πια Μιχαήλ ως πρίγκιπας και τιτουλάριος βασιλιάς του Μαυροβουνίου. Η Ναταλία έκανε δεύτερο γάμο το 1920.
Νυμφεύτηκε το 1902 τη Ναταλία Κωνσταντίνοβιτς, κόρη του Αλεξάνδρου Κωνσταντίνοβιτς συνταγματάρχη. Ο Αλέξανδρος ήταν γιος της Άνκα Ομπρένοβιτς (κόρης του Γεβρέμ). Είχε τέκνα:
Μιχαήλ 1908-1986, πρίγκιπας και τιτουλάριος βασιλιάς του Μαυροβουνίου.
Παύλος 1910-1933, απεβίωσε 23 ετών.
Άλλοι τρεις γιοί απεβίωσαν 16, 5 και 3 ετών.
↑ 1,0 1,1 1,2 Darryl Roger Lundy: (Αγγλικά) The Peerage. p11497.htm#i114963. Ανακτήθηκε στις 9  Οκτωβρίου 2017.
↑ p11497.htm#i114963. Ανακτήθηκε στις 7  Αυγούστου 2020.
↑ 3,0 3,1 3,2 3,3 Darryl Roger Lundy: (Αγγλικά) The Peerage.
↑ Maclagan, Michael· Louda, Jiří (1999). Lines of Succession: Heraldry of the Royal Families of Europe. London: Little, Brown & Co. σελ. 290. ISBN 1-85605-469-1.
↑ «BIOGRAPHY OF PRINCE MICHEL PETROVIC NJEGOS». Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 16 Νοεμβρίου 2017.
Στο λήμμα αυτό έχει ενσωματωθεί κείμενο από το λήμμα Prince Mirko of Montenegro της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).